Diari Oficial de la Generalitat Valenciana


Sumari del DOGV 5707, del 20-02-2008 (2008/1772)

RESOLUCIÓ de 26 de novembre de 2007, de la Direcció General d'Energia, per la qual s'atorga a Iberdrola Distribución de Gas, SAU, l'autorització administrativa per a la construcció de la xarxa de distribució de gas natural, amb destí als mercats domesticocomercial i industrial, al terme municipal de Finestrat, província d'Alacant. Expedients CBREDE/2004/3/03, CBREDE/2004/28/03 i CBREDE/2006/57/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1772


Data del document
:   26-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Finestrat
    * gas natural
    * proveïment energètic
    * empresa privada

RESOLUCIÓ de 26 de novembre de 2007, de la Direcció General d'Energia, per la qual s'atorga a Iberdrola Distribución de Gas, SAU, l'autorització administrativa per a la construcció de la xarxa de distribució de gas natural, amb destí als mercats domesticocomercial i industrial, al terme municipal de Finestrat, província d'Alacant. Expedients CBREDE/2004/3/03, CBREDE/2004/28/03 i CBREDE/2006/57/03. [2008/1772]  
Vist l'escrit presentat per Gas Natural Cegas, SA, amb data 3 de febrer de 2004, davant de la Unitat Territorial d'Energia d'Alacant, de la conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Finestrat, firmat per l'enginyera industrial, Ana Frasquet Sánchez i visat pel Col·legi Oficial d'Enginyers Industrials de la Comunitat Valenciana, demarcació de València, amb data 15 d'octubre de 2003, perquè li siga atorgada l'autorització administrativa per a la distribució de gas natural al municipi de Finestrat, província d'Alacant, amb destí als mercats domesticocomercial i industrial (CBREDE/2004/3/03).  
Vist que es va realitzar la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris Información i La Verdad el dia 17 de maig de 2004, en el Butlletí Oficial de la Província d'Alacant de 3 de juny de 2004 i en el Diari Oficial de la Comunitat Valenciana de 19 de maig de 2004. D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que sol·licitat per la Unitat Territorial d'Energia informe a l'Ajuntament de Finestrat, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat. No consta en l'expedient cap manifestació en un altre sentit pel mencionat Ajuntament.  
Vist que el Servici Territorial d'Energia d'Alacant va sol·licitar a Gas Natural Cegas, SA, les dades referides, entre altres, a la zona geogràfica sol·licitada, plans d'expansió i temps previst per a completar la gasificació i els projectes d'instal·lacions tècniques previstes fins a l'arribada del gas natural, i va presentar l'empresa peticionària escrit acompanyat de memòria tècnica-addenda, amb els aclariments que va considerar oportuns i que consten en l'expedient.  
Vist que les característiques bàsiques contingudes en la documentació presentada per Gas Natural Cegas, SA, són les següents:  
Punt de connexió: gasoducte Benidorm - l'Alfàs del Pi - Altea - Calp, que disposa d'autorització administrativa d'esta Direcció General i pressió APA(1).  
Subministrament provisional, per mitjà de la instal·lació de dos plantes de GNL, GLP o gas propà amb definició de les seues ubicacions definitives (zones sectors 8-9 o sectors 11-13 i urbana prop de nucli antic) per a poder enllaçar amb la xarxa d'interconnexió en MPB(1) del municipi.   
Estació de regulació i mesura (ERM), amb rang de pressió APA/MPB/MPA(1) i cabal de 1000 m³ (n)/h.  
Xarxa bàsica: canonada de polietilé de diàmetres 200, 160, 110 i 90 mm. Pressions MPB(1) i MPA(1). Longitud total 2.543 m. Interconnexió entre àrees de distribució, amb canonada de polietilé PE 100 i diàmetre 200 mm, SDR 17,6 per a poder operar a una pressió de servici fins a MPB(1).  
Zona geogràfica: terme municipal de Finestrat delimitat per les zones urbanes qualificades com a tals d'acord amb el vigent pla general d'ordenació urbana i altres.   
Distribució temporal: zona urbana consolidada.   
Fase 1ª: 1ª a 2ª anualitat.  
Distribució de la xarxa amb canonada de polietilé de diàmetres 160, 110 i 90 mm, cabal punta total 72,4 m³ (n)/h. Longitud de 1.347 m.  
Fase 2ª: 3ª i 4ª anualitat.  
Distribució de la xarxa amb canonada de polietilé de diàmetres 160, 110 i 90 mm, cabal punta total 289,6 m³ (n)/h. Longitud de 1.196 m.  
Vist l'escrit que la companyia GAS ALICANTE, SAU, va presentar amb data 9 de juny de 2004 davant de la Unitat Territorial d'Energia d'Alacant de la conselleria d'Infraestructures i Transport acompanyat de projecte d'autorització administrativa prèvia per a la distribució de gas natural canalitzat al terme municipal de Finestrat (Alacant), firmat per l'enginyer industrial, Sr. Pedro Vinaches Almiñana i visat pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, en data 8 de juny de 2004, en què sol·licita l'autorització administrativa prèvia per a la construcció i l'explotació de les instal·lacions de distribució de gas natural canalitzat al terme municipal de Finestrat (Alacant) amb destí als mercats domesticocomercial i industrial (CBREDE/2004/28/03).  
Vist que es va realitzar la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent que es va publicar en els diaris La Verdad i El Mundo el dia 30 de juliol de 2004; en el Butlletí Oficial de la Província d'Alacant de 31 de juliol de 2004 i en el Diari Oficial de la Comunitat Valenciana de 16 d'agost de 2004. D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que sol·licitat per la Unitat Territorial d'Energia informe a l'Ajuntament de Finestrat, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Alicante, SAU, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat. No consta en l'expedient cap manifestació en un altre sentit pel mencionat Ajuntament.  
Vist que el Servici Territorial d'Energia d'Alacant, amb data registre d'eixida 01.12.2004, va sol·licitar a Gas Natural Cegas, SA, i a Gas Alicante, SAU, les dades referides als aspectes que a continuació es mencionen, i van presentar les empreses peticionàries escrits respectius amb els aclariments que van considerar oportuns de dates de registre d'entrada 04.04.2005 i 29.04.2005.  
Zona geogràfica per a la qual se sol·licita l'autorització administrativa.  
Plans d'expansió i el temps previst per a completar la gasificació de la zona.  
Punt de connexió a la xarxa existent, cabal i pressions necessàries.  
Projectes d'instal·lacions tècniques previstes fins a l'arribada del gas natural.  
Vist que les característiques bàsiques contingudes en la documentació presentada per Gas Alicante, SAU, són les següents:  
Punt de connexió: Gasoducte Alacant - Calp, actualment en fase de tramitació administrativa, amb pressió APA(1).  
Estació de regulació i mesura (ERM), amb rang de pressió APA/MPB(1), situada al costat de la carretera a la Vila Joiosa al sud del nucli urbà.  
Xarxa bàsica.  
La xarxa en MPB(1), donarà subministrament a les ERM, de MPB/MPA(1) de la qual partirà la xarxa amb pressió MPA(1).  
La xarxa MPB(1), es construïx en polietilé de mitjana densitat SDR 11 i diàmetre 160 mm, amb una longitud de 5.070 m per a alimentar nucli urbà, zona platges i d'expansió d'altres zones.  
La xarxa MPA(1), amb canonada de polietilé de mitjana densitat SDR 16 i diàmetres de 200 mm,160 mm, i 110 mm, amb longituds respectives de 1.900 m, 3.680 m, 3.470 m. Total longitud: 9.050 m.  
Estacions de regulació i mesura (ERM).  
a. Amb rang de pressió APA/MPB(1), constituïda per (2+1) línies de 3.000 m³ (n)/h.  
b. Dos unitats amb rang de pressió MPB/MPA(1), constituïda per (1+1) línies de 750 m³ (n)/h.  
Distribució temporal.  
La zona 1 que comprén el nucli urbà es realitzaria en el primer any, considerant el termini dels tres primers anys per a l'execució de les estacions de regulació i mesura, les xarxes primàries de distribució en MPB(1) i MPA(1), així com la xarxa secundària en esta última pressió. El creixement vegetatiu de totes les zones es preveu efectuar-lo a l'hora d'iniciar-se la zona 1.  
Vista la sol·licitud presentada per Iberdrola Distribución de Gas, SAU, amb data 10 de juliol de 2006 davant del Servici Territorial d'Energia d'Alacant, de la conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Finestrat, firmat per l'enginyer de camins, Sr. Julián Díez Gómez i visat pel Col·legi Oficial d'Enginyers de Camins, Canals i Ports de Madrid, amb data 29 de juny de 2006, perquè li siga atorgada l'autorització administrativa per a la distribució de gas natural al municipi de Finestrat, província d'Alacant, amb destí als mercats domesticocomercial i industrial (CBREDE/2006/57/03), amb les característiques bàsiques contingudes en la documentació presentada i que més avant es descriuen.  
Vist que va ser sol·licitat pel Servici Territorial d'Energia informe a l'Ajuntament de Finestrat, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que consideren oportunes referides a la sol·licitud d'Iberdrola Distribución de Gas, SAU. No consta en l'expedient cap manifestació en resposta a l'informe sol·licitat.  
Atés que traslladada la sol·licitud d'Iberdrola Distribución de Gas, SAU, a la resta d'empreses en concurrència, a fi de poder examinar la documentació presentada, així com formular les al·legacions que consideren oportunes, es va presentar en el termini i en la forma escaient l'escrit per part de Gas Natural Cegas, SA, que contenia les manifestacions que a continuació i, en síntesi, es mencionen:  
1. Que el projecte presentat per Cegas, SA, es connecta a través del gasoducte Alacant - Benidorm - Altea i que això suposa avançar l'arribada del gas natural al municipi, atés que té concedit el punt d'entrega per part de Gas Natural Distribución SDG, SA.   
2. Que s'ha mantingut l'activitat prèvia de preparació de gasificació en la zona.   
3. Que el projecte d'Iberdrola Gas no ha de ser considerat un projecte en concurrència donat el termini transcorregut des de l'inici de l'expedient, i afig que en el període d'informació pública, esta empresa no va presentar al·legacions ni projecte en concurrència, i ha d'iniciar la seua tramitació de forma separada i posterior a la resolució d'autorització administrativa, així com sotmetre'l a informació pública.   
4. Que s'observen igualment deficiències i desavantatges tècnics en el projecte, com són; la indeterminació del punt d'entrega de subministrament futur; la sobredimensionada projecció de la planta de GNL proposada que suposa un sobrecost al projecte de gasificació de la població; el fet que la xarxa de distribució s'haja dissenyat amb un rang en MPB(1), recomanat per a grans ciutats i no en MPA(1) que garantix d'una banda la seguretat en reduir la pressió de distribució, i d'una altra, la qualitat en el subministrament, i igualment permet aconseguir un major grau de gasificació en la zona; el projecte presta especial atenció als sectors urbanístics de la població, i desatén el desenvolupament de la zona del nucli urbà, de major dificultat i cost; s'inclouen unitats de desenvolupament urbanístic no aprovades per l'Ajuntament; la no optimització del desenvolupament de la gasificació amb el disseny proposat per fases geogràfiques; el no haver considerat la possibilitat de realitzar interconnexions amb les xarxes de distribució de gas pròximes a la zona sol·licitada; i finalment, la indefinició de l'organització, sistemàtica i recursos destinats a les operacions d'atenció a clients i a urgències en les xarxes.   
5. A continuació, es manifesten els arguments justificatius referits al projecte presentat per Cegas, SA, que arrepleguen unes millors condicions i criteris amb avantatges en garantia, importància, qualitat i inversió a realitzar que el presentat per Iberdrola Gas.   
6. Finalment, exposa l'argumentació jurídica que considera d'aplicació, per a finalment sol·licitar que es denegue l'autorització sol·licitada per Iberdrola Distribución de Gas, SAU.  
Vist que Gas Natural Cegas, SA, Gas Alicante, SAU, i Iberdrola Distribución de Gas, SAU, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que es dicta esta resolució, consta justificadament acreditada a esta Direcció General d'Energia per part d'Iberdrola Distribución de Gas, SAU, Gas Alicante, SAU, i Gas Natural Cegas, SA, les dades referides als punts següents:  
La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, en les zones urbanitzades o amb projecte d'urbanització aprovat.  
Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Punts de connexió de la infraestructura de gas, el seu emplaçament geogràfic, titular i característiques que el definixen.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés que existix entre la totalitat de les sol·licituds presentades per a la construcció de les xarxa de distribució de gas natural al terme municipal de Finestrat, íntima connexió als efectes de la seua resolució, es procedix a la seua acumulació, de conformitat amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb què guarde identitat substancial o íntima connexió.  
Atés el contingut del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i la disposició addicional vint-i-tresena de la Llei 34/1998, de 7 d'octubre, afegida per l'article vint-i-nou del Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública, que establix que sobre la zona de distribució de gas natural d'una autorització administrativa no podran concedir-se noves autoritzacions per a la construcció d'instal·lacions de distribució, i haurà de complir les obligacions de servici d'interés general i extensió de les xarxes, imposades en la legislació i en l'autorització administrativa. Tot això sense perjuí del que preveu l'article 78.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió a la xarxa de transport secundari per a la distribució de gas natural al municipi de Finestrat, prevista de la mateixa manera per al municipi limítrof, Benidorm, l'autorització administrativa del qual per a l'esmentada distribució té Iberdrola Distribución de Gas, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Únic  
La concurrència de peticionaris a l'autorització administrativa per a la gasificació del municipi de Finestrat i atorgar a Iberdrola Distribución de Gas, SAU, l'autorització administrativa per a la construcció de la xarxa de distribució de gas natural a la localitat de Finestrat, a la província d'Alacant, i les característiques principals de la qual són:  
Subjecte: Iberdrola Distribución de Gas, SAU.  
Tipus de gas: gas natural.  
Punt de connexió:  
- Solució inicial provisional de subministrament:  
Planta satèl·lit de gas natural liquat per a emmagatzemament i regasificació, amb pressió màxima d'eixida de 4 bar.  
Les instal·lacions que s'han d'establir es faran d'acord amb el projecte tècnic d'execució que s'ha de presentar en el Servici Territorial d'Energia d'Alacant en el termini de dos mesos, comptador a partir de la data de la notificació d'esta resolució.  
- Solució definitiva:  
Connexió a la xarxa del gasoducte de transport secundari Alacant - Benidorm - Altea, que disposa d'autorització administrativa d'esta Direcció General, fins a la futura estació de regulació i mesura, i construcció del ramal d'alimentació al municipi.   
Amb posterioritat a la connexió haurà de desmantellar-se la planta satèl·lit de GNL, abans referida.  
Traçat:  
Des de l'eixida de la planta satèl·lit partix la primera xarxa principal de polietilé en MPB(1), que recorre els sectors que es desenvolupen al costat de la carretera CV-767 fins al nucli urbà.  
La segona xarxa principal, també en MPB(1), conduïx fins al nucli de zona costanera.  
La canonada, amb un rang de pressió màxima de 4 bar, discorrerà soterrada, en condicions normals, a una profunditat de 0,6 m en les voreres, i a 0,8 m en els altres tipus de terreny.   
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim i per al cas d'encreuaments amb ferrocarrils, la profunditat mínima serà de 2,50 m.  
Zona geogràfica:  
Les zones urbanes tal com queden reflectides en la descripció de les àrees, compreses en les fases I, II, III, IV i V de l'apartat següent - plans identificats en el projecte, com PAI/509-A/141-003. Fulls d'1 a 7-, qualificades com a tals d'acord amb el vigent pla general d'ordenació urbana, i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
Característiques de les instal·lacions i plans d'expansió:   
Fase I: el termini d'execució de la xarxa de distribució principal, es desenvoluparà durant la 1ª i 2ª anualitat. (s'ha de comptabilitzar des de l'aprovació del projecte tècnic d'execució i coincident amb la finalització de la instal·lació de la planta de GNL).  
Fase II: una anualitat i un semestre (s'ha de comptabilitzar des de la finalització de la 1ª anualitat de la fase I).  
Fase III: una anualitat i un semestre (s'ha de comptabilitzar des de la finalització del primer semestre de la fase II).  
Fase IV: subjecta al desenvolupament urbanístic de les futures zones. Dos anualitats i un semestre (s'ha de comptabilitzar des de la finalització de la 1ª anualitat de la fase III).  
Fase V: subjecta al desenvolupament urbanístic de les futures zones, amb previsió de cinc anualitats (s'ha de comptabilitzar des de la finalització del primer semestre de la fase IV).  
Delimitació geogràfica de les fases. Quedarà definida d'acord amb la identificació que de les distintes fases es realitza en el Pla PAI/509-A/141-004 del projecte.   
Distribució general de les xarxes amb canonada de polietilé PE-100, SDR 17,6, de diàmetres de 250, 200, 160, 110 i 63 mm, amb longituds, respectives, de 2.736, 3.121, 2.657, 11.793 i 79.335 m i grossàries corresponents de 14,2, 11,4, 9,1, 5,2 i 3,6 mm.   
Pressupost del projecte presentat: 1.744.186 euros.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució, una garantia per valor de 34.883,72 euros, import del dos per cent del pressupost de la instal·lació que figura en l'expedient d'autorització administrativa sol·licitada, que s'ha de presentar en el Servici Territorial d'Energia d'Alacant, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial d'Alacant, de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució.  
2. Iberdrola Distribución de Gas, SAU, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol (BOE 03.07.07). En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, modificat per la Llei 12/2007, de 2 de juliol (BOE 03.07.07).  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat pel Reial Decret Llei 5/2005, d'11 de març.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. Esta autorització entrarà en vigor l'endemà de la data de la seua notificació.  
10. Les instal·lacions que s'ha de construir es faran d'acord amb el projecte tècnic d'execució que s'ha de presentar en el Servici Territorial d'Energia d'Alacant, en el termini de tres mesos, comptadors a partir de la data de la notificació d'esta resolució i, en tot cas es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
11. En relació amb el projecte tècnic d'execució haurà de fer-se menció, d'acord amb les característiques que estan arreplegades en el resolc únic, dels punts següents:  
a. Descripció concreta de la delimitació geogràfica, així com la dels vials que la limiten, corresponent a cada una de les fases compreses en els plans d'expansió descrits i assenyalats en el Pla PAI/580-A/138-004 del projecte.  
b. Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent pla general d'ordenació urbana, i en particular de les actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P (16 bar  
MPB: 0,4 bar< P (4 bar  
MPA: 0,05 bar < P (0,4 bar  
València, 26 de novembre de 2007.- El director general d'Energia: Antonio Cejalvo Lapeña.